«Յեղափոխութիւն մը իր լիարժէք իմաստը կը ստանայ յեղափոխութենէն ետք, երբ վերածուի թափանցիկ ու նպատակասլաց գործընթացքի, երբ խոստումներն ու սպասումները հանգրուանային կերպով կեանքի կը վերածուին։ Հո՛ս է յեղափոխութեան ճշմարիտ փորձաքարը ու միաժամանակ իրաւ չափանիշը։ Ներկայ անցումային շրջանին ճիշդ չէ ոեւէ արժեւորում կատարել ու գնահատանք տալ շուրջ երեք ամսուան կեանք ունեցող իշխանութեան մը գործունէութեան մասին։ Կ՚ողջունենք երկրէն ներս օրինականութեան գերիշխանութիւն հաստատելու եւ ժողովուրդին կենսամակարդակը բարձրացնելու միտող վարչապետին ճիգերը։ Իր յաջողութիւնը Հայաստանին յաջողութիւնն է»։